<classify> Hata hivyo, matokeo hayo yanaendelea kuibakiza Simba nafasi ya tatu kwenye msimamo wa ligi ikiwa na pointi 62 nyuma ya Azam yenye pointi 63 ambayo jana iliifunga African Sports mabao 2-1.Bao pekee la Simba katika mechi hiyo liliwekwa kimiani na Abdi Banda katika dakika ya 70.Banda alifunga bao hilo kwa kichwa baada ya kuunganisha krosi ya Mohamed Hussein kabla ya kumhadaa kipa wa Mtibwa Sugar na kuujaza mpira wavuni. Pamoja na bao hilo, Simba walikosa bao dakika ya 37 baada ya beki wa Mtibwa, Andrew Chikupe kuokoa hatari hiyo.Kwenye uwanja wa Mkwakwani Tanga, mabao ya Azam yalifungwa na Allan Wanga dakika ya 10 na Erasto Nyoni dakika ya 74 na lile la Sports lilifungwa na Omary Ibrahim dakika ya 11.Kutoka uwanja wa Kambarage, Shinyanga, mwandishi Alexandra Sanga anaripoti: Kagera Sugar ilishinda mabao 2-0 dhidi ya Stand United.Salum Kanoni ndiye aliyefunga mabao yote ya Kagera, la kwanza akilifunga kwa shuti kali nje ya 18 dakika ya 37 na la pili akilifunga dakika 10 baadae kwa mkwaju wa penalti baada ya David Jumanne kuangushwa eneo la hatari na Nassoro Said Chollo wa Stand ndipo mwamuzi Florentina Zablon wa Dodoma akaamuru ipigwe penalti.Bao la Stand United lilifungwa na Amri Kiemba dakika ya 58 aliyeunganisha pasi ya Elius Maguli kabla ya kuujaza mpira wavuni.Matokeo hayo yanaifanya Kagera kujiondoa kwenye ukanda wa kushuka daraja baada ya kufikisha pointi 28, lakini ikihitaji ushindi katika mechi ya mwisho ili kujihakikishia kubaki Ligi Kuu msimu ujao kwani kwa hesabu za kawaida inawania nafasi hiyo na Mgambo Shooting yenye pointi 27.  <topic>: michezo 